CLIM'AGIL Adaptar la ramaderia al canvi climàtic, una aposta per al sector agrícola transpirinenc, un repte per a transformar innovacions provades en models
L' objectiu del POCTEFA és reforçar la integració econòmica i social de la zona fronterera Espanya-França-Andorra.
El suport es concentra en el desenvolupament d'activitats econòmiques, socials i mediambientals transfrontereres a través d'estratègies conjuntes que afavoreixin el desenvolupament territorial sostenible.
El projecte CLIM'AGIL està cofinançat al 65% pel Fons Europeu de Desenvolupament Regional (FEDER) a través del Programa Interreg V-A Espanya-França-Andorra (POCTEFA 2014-2020).
De l'1 de gener de 2020 fins al 31 de maig de 2022
CLIM'AGIL està liderat per la Cambra d'Agricultura de l'Arieja (Chambre d'Agriculture de l'Ariege) i compta altres 3 socis beneficis: Fundació Agroterritori, la societat cooperativa ABERE del País Basc (ABERE Zerbitzu Teknikoak Kooperatiba Sozietatea) i Cambra d'Agricultura dels Alts Pirineus (Chambre d'Agriculture des Hautes Pyrénées).
A més, actua com a soci no beneficiari el Departament d'Agricultura, Ramaderia, pesca i Alimentació (DARP) de la Generalitat de Catalunya.
El panorama actual dels efectes del canvi climàtic sobre la ramaderia de muntanya genera incertesa a nivell econòmic, institucional i en el funcionament general dels sistemes productius, provocant una necessitat d'adaptació constant.
El projecte planteja la importància d 'implementar una estratègies a banda i banda dels Pirineus per millorar la resiliència dels seus sistemes ramaders de boví de carn i de llet, oví de carn i de llet i cabrum.
Es tracta de donar visibilitat i valoritzar innovacions i pràctiques que ja s'estan duent a terme en el sector en àmbits com: l'organització i funcionalitat dels sistemes productius; les pastures i l'alimentació; la salut, el benestar animal o la genètica; entre altres.
Amb aquest projecte de cooperació transfronterera es pretén connectar productors, tècnics-assessors, administració i grups de recerca per compartir innovacions que ja hagin estat provades, mètodes de construcció de models per l'adaptació dels sistemes productius i competències i experiències entre França i Espanya, a banda i banda de Pirineus.
L'acció es centra en la zona dels Pirineus catalans, les comarques de muntanya (Alta Ribagorça, Alt Urgell, Berguedà, Cerdanya, Pallars Jussà, Pallars Sobirà, Solsonès, Ripollès i Val d'Aran), els Pirineus francesos a la zona de l'Arieja i Alts Pirineus i al país basc, especialment a la zona d' Àlaba.
Els efectes del canvi climàtic estan presents en la vida diària dels ramaders a banda i banda dels Pirineus i el sector agrari coneix les dificultats que el fan vulnerable als efectes del canvi climàtic.
La dependència dels preus dels mercats (entrades i productes) obliga a replantejar la viabilitat d'alguns models.
En resposta a la pujada dels preus de l'energia i dels cereals i en un context de preus de venda baixos, els sectors lleters pirinencs es veuen obligats a reduir la mà d'obra.
En el cas dels sectors carnis (boví o oví i cabrum), el baix valor de les produccions agrícoles obliga a dependre de les ajudes de la PAC i a expandir les explotacions, el que dificulta la seva transmissibilitat.
La vulnerabilitat davant els avatars naturals i a les condicions hídriques també debilita els sistemes de producció i impulsa una gestió a curt termini.
No obstant això, hi ha dinàmiques que ofereixen perspectives encoratjadores d'evolució dels sistemes d'explotació cap a models més resilients i de múltiple rendiment: la valorització dels recursos agrícoles i forestals subexplotats; l'aparició de sectors territorialitzats i diversificació dels ingressos; l'evolució agroecològica de les explotacions que comporta una reducció de l'efecte sobre el medi ambient (aigua, aire, sòl, biodiversitat, etc.) i l'autonomia de les explotacions; l'eficiència energètica, entre d'altres.
El projecte CLIM'AGIL té com a objectiu promoure l'adaptació al canvi climàtic i la prevenció i gestió dels riscos en el sector ramader de muntanya transpirinenc recollint i sistematitzant les innovacions que ja s'estan duent a terme actualment, permetent que aquestes dinàmiques arribin a un nombre creixent de ramaders per afavorir una adaptació generalitzada dels sistemes al canvi climàtic.
El sector agropecuari de la zona transpirinenca s'enfronta a diversos reptes similars associats al canvi climàtic, encara que poden variar en grau d'intensitat.
Les situacions que experimentem en l'actualitat recomanen l'elaboració d'estratègies d'adaptació conjuntes.
Les expectatives de les parts interessades coincideixen amb el repte és mobilitzar tot el sector i difondre solucions concretes per a facilitar un canvi gradual de les pràctiques.
La cooperació transfronterera permetrà compartir innovacions que ja s'han provat, mètodes de construcció de models, competències i experiències a França i Espanya.
A més, l'agrupació de territoris amb sectors clau diferents ofereix la possibilitat de beneficiar-se d'habilitats i experiències recíproques.
L'objectiu general del projecte és donar suport als ramaders en la transició a aquests nous models adaptats al canvi climàtic donant solucions provades i disponibles, amb un enfoc sistèmic per preveure els impactes de cada canvi en els quatre territoris.